2020 októberében bejelentették, hogy az MP Motorsport tagjaként ott lesz az FIA Formula–3 bajnokság szezon utáni tesztelésén Barcelonában. 2021. január 15-én a Carlin csapata bejelentette hogy a 2021-es szezonban náluk fog indulni az izraeli Ido Cohen és az amerikai Kaylen Frederick csapattársaként. Az első fordulóban, a szezonnyitó versenyen a pole-pozícióból indult a fordított rajtrácsos szabály miatt. A futamon az 5. helyen intették le. A Hungaroringen az 1. sprintfutamon a fordított mezőny első helyéről kezdte meg a versenyt, de a 8. körben autója meghibásodott, így az élről kiállni kényszerült.